VILNIAUS MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE 2021 METŲ PROJEKTUI VYKDYTI SKIRTŲ LĖŠŲ PERVEDIMO IR NAUDOJIMO SUTARTIES FORMOS TVIRTINIMO

2021 m. sausio 12 d. Nr. 30-58/21

Vilnius

Vadovaudamasis Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 „Dėl Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų patvirtinimo“:

1. T v i r t i n u Socialinės reabilitacijos paslaugų neįgaliesiems bendruomenėje 2021 metų projektui vykdyti skirtų lėšų pervedimo ir naudojimo sutarties formą (pridedama).

2. Į g a l i o j u Socialinių paslaugų skyriaus vedėją Nadeždą Buinickienę (jos nesant Socialinių paslaugų skyriaus darbuotoją, vykdantį skyriaus vedėjo funkcijas) sudaryti socialinės reabilitacijos paslaugų neįgaliesiems bendruomenėje 2021 metų projektui vykdyti skirtų lėšų pervedimo ir naudojimo sutartis pagal 1 punkte patvirtintą formą ir jas derinti vadovaujantis Vilniaus miesto savivaldybės administracijos direktoriaus 2014 m. balandžio 23 d. įsakymu Nr. 30-868 „Dėl Vilniaus miesto savivaldybės sutarčių ir susitarimų valdymo tvarkos aprašo tvirtinimo“ patvirtintu Vilniaus miesto savivaldybės sutarčių ir susitarimų valdymo tvarkos aprašu.

Administracijos direktorius	Povilas Poderskis

Forma patvirtinta

Vilniaus miesto savivaldybės

administracijos direktoriaus

2021 m. sausio 12 d.

įsakymu Nr. 30-58/21

(Socialinės reabilitacijos paslaugų neįgaliesiems bendruomenėje 2021 metų projektui vykdyti skirtų lėšų pervedimo ir naudojimo sutarties forma)

Socialinės reabilitacijos PASLAUGŲ neįgaliesiems bendruomenėje 2021 metŲ projektUI vykdyTi SKIRTŲ lėšų pervedimo ir naudojimo SUTARTIs

2021 m. ___________________ d. Nr.__________

Vilnius

(sudarymo vieta)

Vadovaudamiesi Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatais, patvirtintais Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 „Dėl Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų patvirtinimo“ (toliau – Nuostatai), Vilniaus miesto savivaldybės administracija (toliau – Savivaldybės administracija), atstovaujama Socialinių paslaugų skyriaus vedėjos Nadeždos Buinickienės, veikiančio (-ios) pagal įgaliojimą, ir ________________________ (toliau – Vykdytojas), atstovaujamas (-a) _______________________________________, veikiančio (-ios) pagal ________________________, toliau kartu vadinami Šalimis, o kiekviena atskirai – Šalimi, sudarė šią Socialinės reabilitacijos paslaugų neįgaliesiems bendruomenėje 2021 metų projektui (toliau – Projektas) vykdyti skirtų lėšų pervedimo ir naudojimo sutartį (toliau – Sutartis).

I SKYRIUS

SUTARTIES DALYKAS

1. Savivaldybės administracija Sutartimi įsipareigoja pervesti Sutarties 2 punkte nurodytą valstybės ir (ar) savivaldybės biudžeto lėšų sumą (toliau – lėšos) į Vykdytojo banke, kitoje mokėjimo ar kredito įstaigoje esančią sąskaitą Vykdytojo Projektui įgyvendinti pagal pateiktą detalią Projekto įgyvendinimo sąmatą (toliau – Išlaidų sąmata) (Sutarties 2 priedas), Projekto įgyvendinimo planą (Sutarties 1 priedas), Projekto laukiamus rezultatus (Sutarties 3 priedas) bei patikslintą garantinį raštą, nurodytą Nuostatų 17.5 papunktyje, kuris yra neatsiejama Sutarties dalis, o Projekto Vykdytojas įsipareigoja naudoti šias lėšas, atsiskaityti už jų panaudojimą Sutartyje nustatyta tvarka ir įgyvendinti Projektą nustatytu terminu___________________________.

2. Vadovaudamasi Savivaldybės administracijos direktoriaus 2020 m. gruodžio 31 d. įsakymu Nr. 30-2971/20 „Dėl finansuotinų ir nefinansuotinų organizacijų, dalyvavusių Socialinės reabilitacijos paslaugų neįgaliesiems bendruomenėje 2021 metų projektų atrankos konkurse, sąrašo tvirtinimo“, Savivaldybės administracija perveda Vykdytojui _______ Eur (suma žodžiais:_________________________) Projektui vykdyti.

II SKYRIUS

ŠALIŲ ĮSIPAREIGOJIMAI IR TEISĖS

3. Sutartimi Savivaldybės administracija įsipareigoja:

3.1. pervesti Sutarties 2 punkte nurodytą lėšų sumą pagal Išlaidų sąmatą Savivaldybės administracijos nustatyta tvarka ir terminais (kartą per ketvirtį) į Projekto Vykdytojo Sutarties rekvizituose nurodytą sąskaitą banke ar kitoje mokėjimo, ar kredito įstaigoje;

3.2. pagal kompetenciją teikti Vykdytojui reikalingą dalykinę ir metodinę pagalbą, informaciją, susijusią su Projekto įgyvendinimu, kad būtų tinkamai vykdomi Vykdytojo pagal Sutartį prisiimti įsipareigojimai;

3.3. nustatyti Sutarties įgyvendinimo vertinimo kriterijų – socialinės reabilitacijos paslaugas bendruomenėje gavusių asmenų – tiesioginių naudos gavėjų (iš jų neįgaliųjų (suaugusių neįgaliųjų, neįgalių vaikų ir jaunuolių iki 29 metų, neįgaliųjų, išėjusių iš globos namų, vykdant institucinės globos įstaigų pertvarką, gyventi į grupinio gyvenimo namus, savarankiško gyvenimo namus, apsaugotą būstą, savarankiškai gyventi bendruomenėje) ir šeimos narių) skaičių;

3.4. teikti Vykdytojui informaciją, susijusią su įgyvendinamo Projekto apskaita ir dokumentavimu;

3.5. jeigu finansavimo laikotarpiu Neįgaliųjų reikalų departamento prie Socialinės apsaugos ir darbo ministerijos (toliau – Neįgaliųjų reikalų departamentas) arba Savivaldybės administracijos sprendimu lėšų dydis keičiasi:

3.5.1. raštu apie tai informuoti Vykdytoją;

3.5.2. prašyti Vykdytojo pateikti Išlaidų sąmatą ir (ar) Projekto įgyvendinimo planą, ir (ar) Projekto laukiamus rezultatus bei patikslintą garantinį raštą, nurodytą Nuostatų 17.5 papunktyje;

3.5.3. pateikti rašytinį siūlymą Vykdytojui Šalių susitarimu pakeisti Sutarties 2 punkte nurodytą Vykdytojui skirtą lėšų sumą;

3.6. kontroliuoti finansuojamo Projekto įgyvendinimą ir Vykdytojui skirtų lėšų, nurodytų Sutarties 2 punkte, panaudojimą pagal Nuostatus;

3.7. nustačiusi Nuostatų ir (ar) Sutarties pažeidimų, imtis būtinų priemonių netinkamai panaudotoms lėšoms susigrąžinti, sustabdyti arba nutraukti tolesnį Projekto finansavimą pagal Sutarties V dalį ir Nuostatus;

3.8. per 5 darbo dienas nuo Vykdytojo prašymo patikslinti Išlaidų sąmatą ir (ar) Projekto veiklas, ir (ar) jų vykdymo laikotarpį, ir (ar) trukmę, ir (ar) vietą gavimo dienos priimti sprendimą dėl prašyme nurodytų pakeitimų tikslinimo.

4. Savivaldybės administracija neatsako už Sutarties 3.1 papunktyje nurodytų įsipareigojimų įvykdymą, jei Savivaldybės administracijai lėšos laiku nepervedamos iš valstybės biudžeto.

5. Savivaldybės administracija turi teisę:

5.1. reikalauti, kad Vykdytojas per Savivaldybės administracijos nustatytą terminą pateiktų dokumentus ir duomenis, susijusius su Sutarties vykdymu;

5.2. prireikus reikalauti iš Vykdytojo per nustatytą terminą patikslinti dokumentus ir duomenis, susijusius su Nuostatų reikalavimų įgyvendinimu;

5.3. reikalauti, kad Vykdytojas patikslintų Sutarties 6.6 papunktyje nurodytas ataskaitas, nustatydama protingą terminą trūkumams pašalinti;

5.4. turėti kitų Lietuvos Respublikos teisės aktuose nustatytų teisių ir įsipareigojimų, susijusių su lėšų panaudojimu Projektui įgyvendinti;

5.5. tikrinti, ar finansavimą Projektui įgyvendinti gavęs Vykdytojas laikosi Sutartyje nustatytų reikalavimų ir įsipareigojimų, prireikus atlikti Projekto įgyvendinimo ir Vykdytojui pervestų lėšų panaudojimo ir atsiskaitymo už jas patikrinimą;

5.6. išieškoti iš Vykdytojo netinkamai panaudotas lėšas, įskaitant išlaidas, patirtas dėl Vykdytojo netinkamo Sutartyje nustatytų įsipareigojimų vykdymo;

5.7. atlikti kitus veiksmus, užtikrinančius tinkamą Projekto įgyvendinimą pagal Sutartį ir Nuostatų reikalavimus.

6. Vykdytojas įsipareigoja:

6.1. gautas lėšas naudoti tik pagal tikslinę paskirtį Sutartyje nustatyta tvarka, vadovaujantis Išlaidų sąmata;

6.2. Projekto išlaidas tiesiogiai susieti su Projekte numatytomis veiklomis, užtikrinti, kad tinkamos finansuoti Projekto išlaidos, būtų pagrįstos Projekto įgyvendinimo eiga ir planu, išlaidų pobūdžiu ir kiekiu, būtinos Projektui įgyvendinti, t. y. be kurių nebūtų galima teikti Projekte numatytų paslaugų, taip pat patirtos bei apmokėtos Vykdytojo (jei Projektas vykdomas su partneriu, – ir partnerio). Išlaidos laikomos tinkamomis finansuoti, jei jos patirtos ne ankščiau kaip nuo Projekto įgyvendinimo pradžios iki pabaigos, bet ne vėliau kaip iki 2021 m. gruodžio 31 d.;

6.3. atsiskaitymus grynaisiais ir negrynaisiais pinigais vykdyti vadovaudamasis Lietuvos Respublikos civilinio kodekso 6.929 straipsniu ir kitais atsiskaitymus grynaisiais ir negrynaisiais pinigais reglamentuojančiais teisės aktais. Vykdytojas, kuris yra perkančioji organizacija, vykdydamas pirkimą, privalo vadovautis Lietuvos Respublikos viešųjų pirkimų įstatymu;

6.4. planuoti laukiamą rezultatą ir atsiskaityti už pasiektą, atsižvelgiant į Sutarties įgyvendinimo vertinimo kriterijų – tiesioginį naudos gavėjų skaičių. Laukiami rezultatai planuojami iki Sutarties pasirašymo užpildant projekto laukiamų rezultatų formą (3 priedas). Už pasiektus rezultatus atsiskaitoma 6.6.4 ir 6.6.6 papunkčiuose nustatyta tvarka;

6.5. pateikti Savivaldybės administracijai Projekto sąmatą pagal išlaidų ekonominės klasifikacijos straipsnius (forma patvirtinta Vilniaus miesto savivaldybės administracijos direktoriaus 2019 m. sausio 29 d. įsakymu Nr. 30-224/19 „Programos sąmatos formos ir kitų formų tvirtinimo“);

6.6. teikti Savivaldybės administracijos nustatyta tvarka nustatytos formos finansines ir projekto įgyvendinimo ataskaitas:

6.6.1. ketvirčiui pasibaigus iki kito ketvirčio pirmojo mėnesio 5 dienos Biudžeto išlaidų sąmatos vykdymo ataskaitą, užpildytą pagal Formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (pildoma didėjančia tvarka nuo metų pradžios);

6.6.2. ketvirčiui pasibaigus iki kito ketvirčio pirmojo mėnesio 5 dienos Biudžeto išlaidų sąmatos vykdymo ir patirtų sąnaudų ataskaitą (teikiama kas ketvirtį);

6.6.3. ketvirčiui pasibaigus iki kito ketvirčio pirmo mėnesio 5 dienos Projekto faktines išlaidas patvirtinančių dokumentų suvestinę (teikiama už ataskaitinį ketvirtį) (Sutarties 4 priedas);

6.6.4. ketvirčiui pasibaigus iki kito ketvirčio pirmo mėnesio 5 dienos Projekto pasiektų rezultatų ataskaitą (pildoma didėjančia tvarka nuo metų pradžios) (Sutarties 5 priedas);

6.6.5. metams pasibaigus iki 2022 m. sausio 5 d. Projekto lėšų panaudojimo ataskaita (Sutarties 6 priedas).

6.6.6. metams pasibaigus iki 2022 m. sausio 5 d. Projekto aprašomojo pobūdžio ataskaitą (Sutarties 7 priedas);

6.6.7. banko sąskaitos išrašo 2021 m. gruodžio 31 d. kopiją (teikiama pasibaigus 2021 metų ketvirtam ketvirčiui);

6.7. iš anksto raštu informuoti Savivaldybės administraciją apie visų su Projekto įgyvendinimu (pvz., Projekto vykdymo vietos, trukmės, laikotarpio pasikeitimą, išlaidų Projekto vykdymui, administravimui padidėjimą ar sumažėjimą, negalėjimą pasiekti Projekto uždavinių, tikslų ir (ar) laukiamų rezultatų) susijusių pakeitimų esmę ir priežastis, taip pat tuo atveju, jeigu yra įtraukiama nauja išlaidų rūšis ir išlaidų dydžio pakeitimai viršija 10 procentų tikslinamos bendros išlaidų rūšies eilutės dydžio. Jokie su Savivaldybės administracija raštu nesuderinti Projekto nukrypimai, keičiantys Projekto apimtį, Projekto išlaidas ar kitaip keičiantys Projektą, nėra leidžiami;

6.8. Savivaldybės administracijai patenkinus Vykdytojo prašymą tikslinti Išlaidų sąmatą ir (ar) Projekto veiklas, ir (ar) jų vykdymo laikotarpį, ir (ar) trukmę, ir (ar) vietą, per 5 darbo dienas nuo leidimo tikslinti Išlaidų sąmatą ir (ar) Projekto veiklas, ir (ar) jų vykdymo laikotarpį, ir (ar) trukmę, ir (ar) vietą gavimo dienos, atitinkamai patikslinti Išlaidų sąmatą ir (ar) Projekto įgyvendinimo planą. Vykdytojas gali teikti prašymą tikslinti Išlaidų sąmatą tik dėl nepatirtų išlaidų tikslinimo, išskyrus atvejus, kai tinkamos finansuoti išlaidos sumažėjo. Vykdytojas be Savivaldybės administracijos leidimo gali tikslinti Išlaidų sąmatą tuo atveju, jei nėra įtraukiama nauja išlaidų rūšis ir išlaidų dydžio pakeitimai neviršija 10 procentų tikslinamos bendros išlaidų rūšies eilutės dydžio. Išlaidų sąmata ir (ar) Projekto veiklos ir (ar) jų vykdymo laikotarpis, ir (ar) trukmė, ir (ar) vieta gali būti tikslinami vieną kartą per mėnesį, bet ne vėliau kaip iki 2021 m. lapkričio 15 d.;

6.9. įgyvendinant Projektą bei naudojant Projektui įgyvendinti skirtas lėšas laikytis viešųjų ir privačių interesų derinimo nuostatų – nenaudoti savo darbuotojų, jų pareigų, privačių interesų siekiant asmeninės naudos, nedaryti korupcinio pobūdžio nusikalstamos veikos;

6.10. raštu informuoti Savivaldybės administraciją, jei yra vykdoma ar numatoma vykdyti Vykdytojo reorganizacija, ir pateikti dokumentus bei informaciją, pagrindžiančius, kad po reorganizacijos veiksiantis juridinis asmuo, perimantis Vykdytojo teises ir pareigas, bus pajėgus tinkamai vykdyti Projekto veiklas;

6.11. viešinti vykdomą Projektą, informuoti visuomenę ir ypač tikslines grupes apie Projekto įgyvendinimą, lėšų panaudojimą ir pasiektus rezultatus, viešinti informaciją apie teikiamas paslaugas Vykdytojo interneto svetainėje ir Lietuvos Respublikos visuomenės informavimo įstatyme nurodytomis informavimo priemonėmis (spauda, radijas, televizijos programos, kitos garso ir vaizdo priemonės);

6.12. ne vėliau kaip per 5 (penkias) darbo dienas grąžinti Savivaldybės administracijai per klaidą gautą didesnę lėšų sumą, nei numatyta Sutartyje;

6.13. turėti atskirą sąskaitą banke ar kitoje mokėjimo, ar kredito įstaigoje lėšoms pervesti ir tinkamai tvarkyti Projekto išlaidų buhalterinę apskaitą taip, kad apskaitos informacija būtų tinkama, objektyvi, pateikiama laiku, išsami, taip pat laikytis Lietuvos Respublikos įstatymų ir kitų norminių teisės aktų reikalavimų;

6.14. registruoti visas ūkines ir kitas operacijas, susijusias su Projekto įgyvendinimu, rengti veiklų (paslaugų) įvykdymą patvirtinančius dokumentus (paslaugų bei kitos Projekte sukurtos naudos gavėjų sąrašus su parašais ir trumpu paslaugos turinio aprašymu), Projekto vykdymo vietoje pakabinti teikiamų paslaugų pavadinimus su grafikais, kuriuose nurodyti darbo dienas bei darbo valandas, paslaugą teikiančius Vykdytojo darbuotojus. Saugoti su Projekto vykdymu susijusius dokumentus Lietuvos Respublikos dokumentų ir archyvų įstatymo nustatyta tvarka;

6.15. bendradarbiauti su Savivaldybės administracijos atsakingais darbuotojais, numatytais terminais teikti jiems visą prašomą informaciją, sudaryti sąlygas Savivaldybės administracijos atstovams patikrinti, kaip vykdant Sutartį naudojamos lėšos, ir pateikti visus prašomus dokumentus bei duomenis, susijusius su Sutarties bei Projekto vykdymu, Savivaldybės administracijos nustatytais terminais, būdu ir forma;

6.16. ne vėliau kaip per 5 (penkias) darbo dienas pranešti Savivaldybės administracijai apie Vykdytojo atstovo, Vykdytojo adreso, telefono, fakso, sąskaitos banko ar kitoje mokėjimo, ar kredito įstaigoje rekvizitų pasikeitimus;

6.17. grąžinti Savivaldybės administracijai visas per 2021 metus Projektui skirtas nepanaudotas ar netikslingai panaudotas lėšas ir už šias banke, kitose kredito ar mokėjimo įstaigose laikomas lėšas gautas palūkanas ne vėliau kaip iki 2022 m. sausio 4 d. Negrąžintos Projektui finansuoti skirtos lėšos išieškomos Lietuvos Respublikos civilinio proceso kodekso nustatyta tvarka;

6.18. atsakyti už informacijos ir pateiktų dokumentų teisingumą, tikslumą, pateikimą laiku, lėšų panaudojimą pagal tikslinę paskirtį teisės aktų nustatyta tvarka, teisės aktų reikalavimus atitinkantį gautų lėšų buhalterinės apskaitos tvarkymą ir šių lėšų praradimą dėl jų laikymo, naudojimo ir saugojimo rizikos neįvertinimo;

6.19. savo jėgomis ir lėšomis pašalinti dėl savo kaltės atsiradusius Projekto vykdymo trūkumus, pažeidžiančius Sutarties sąlygas;

6.20. turėti Projekto tikslinės asmenų grupės sąrašą, kuriame būtų nurodytas asmens vardas, pavardė, gyvenamoji vietovė (miesto, miestelio, kaimo, viensėdžio pavadinimas), neįgalumo lygis ar darbingumo lygis, ar specialiųjų poreikių lygis, informacija apie neįgaliojo šeimos narį (nurodant šeimos nario vardą, pavardę, gyvenamąją vietovę (miesto, miestelio, kaimo, viensėdžio pavadinimas) ir jo giminystės ryšį su neįgaliuoju (pvz.: sutuoktinis, tėvai, seneliai ir pan.). Jeigu asmuo atitinka Nuostatų 13.1 papunktyje nurodytas sąlygas, šiame sąraše turi būti atskirai pažymėta, kad asmuo yra išėjęs iš socialinės globos namų ir gyvena grupinio gyvenimo namuose, savarankiško gyvenimo namuose, apsaugotam būste savarankiškai. Jeigu asmuo atitinka Nuostatų 13.3 papunktyje nurodytas sąlygas, šiame sąraše turi būti atskirai pažymėtas asmens amžius. Šiuos tikslinės asmenų grupės ir Projekte dirbančių asmenų duomenis tvarkyti vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nuostatomis;

6.21. jei Projekte bus teikiamos Nuostatų 10.1.1–10.1.3, 10.2 ir 10.3 papunkčiuose numatytos paslaugos, jas gaunantiems neįgaliesiems turi būti nustatytas bent vienos iš šiuose Nuostatų papunkčiuose nurodytų paslaugų poreikis ir užpildytas Paslaugų poreikio vertinimo aktas (toliau – Vertinimo aktas) (Nuostatų 6 priedas).

7. Vykdytojui neleistina parduoti, dovanoti ar kitaip perleisti (išskyrus Projekte numatytą perdavimą panaudos pagrindais), taip pat išvežti už Lietuvos Respublikos teritorijos ribų, įkeisti ar kitaip suvaržyti teisių į ilgalaikį materialųjį turtą, kurį Vykdytojas įsigijo iš lėšų, skiriamų Projektui vykdyti.

8. Vykdytojas turi teisę:

8.1. atsisakyti pagal Sutartį numatytų pervesti lėšų ir apie tai raštu informuoti Savivaldybės administraciją;

8.2. inicijuoti gautų lėšų perskirstymą Sutarties 6.8 papunktyje ir Sutarties III dalyje nustatyta tvarka;

8.3. žodžiu ir raštu teikti Savivaldybės administracijai paklausimus, susijusius su Projekto įgyvendinimu.

9. Visa su Sutarties vykdymu susijusi informacija ir pranešimai siunčiami adresais, nurodytais Sutarties rekvizituose. Šalys privalo raštu informuoti viena kitą apie Sutarties rekvizitų pakeitimą kaip galima greičiau, bet ne vėliau kaip per 5 (penkias) darbo dienas nuo rekvizitų pasikeitimo. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius pastarajai žinomus rekvizitus, neatitinka Sutarties sąlygų arba kad ji negavo pranešimų ar lėšų, siųstų pagal tuos rekvizitus.

III SKYRIUS

SUTARTIES PAKEITIMO SĄLYGOS

10. Sutartis keičiama (kai keičiasi Sutarties vykdymo sąlygos) Šalims pasirašant papildomą susitarimą. Atsiradus nurodytoms aplinkybėms, Vykdytojas privalo Savivaldybės administracijai raštu pateikti pagrįstą prašymą pakeisti Sutartį ir pateikti susitarimo dėl Sutarties pakeitimo projektą. Jei keičiasi Projektui skirtas lėšų dydis, kartu pridedami lyginamieji Išlaidų sąmatos ir (ar) Projekto įgyvendinimo plano, ir (ar) Projekto laukiamų rezultatų projektai bei garantinis raštas, nurodytas Nuostatų 17.5 papunktyje. Susitarimas dėl Sutarties pakeitimo pasirašomas arba Vykdytojui pateikiamas motyvuotas atsisakymas pakeisti Sutartį per 5 (penkias) darbo dienas nuo prašymo pakeisti Sutartį gavimo dienos.

11. Sutartis gali būti keičiama ir kitais Lietuvos Respublikos civilinio kodekso 6.223 straipsnyje numatytais atvejais.

IV SKYRIUS

SUTARTIES VYKDYMO KONTROLĖ

12. Savivaldybės administracijos, Neįgaliųjų reikalų departamento bei kitų kompetentingų institucijų įgalioti asmenys turi teisę audituoti ir kontroliuoti, kaip įgyvendinamas Projektas, taip pat turi teisę audituoti ir kontroliuoti Vykdytojo finansinę-ūkinę veiklą, kiek ji susijusi su Projekto įgyvendinimu, ir visas kitas aplinkybes, susijusias su Projektu ir Sutartimi, Projekto įgyvendinimo metu ir 10 (dešimt) metų po Projekto įgyvendinimo pabaigos.

13. Vykdytojas privalo bendradarbiauti su Savivaldybės administracijos, Neįgaliųjų reikalų departamento ir kitų kompetentingų institucijų įgaliotais asmenimis, laiku teikti jiems visą reikalingą informaciją, sudaryti jiems sąlygas tikrinti Projekto įgyvendinimą ir veiklą vietoje, įeiti į visas su Projekto įgyvendinimu susijusias patalpas, susipažinti su dokumentais, susijusiais su Projekto įgyvendinimu ir apskaita.

V SKYRIUS

LĖŠŲ MOKĖJIMO SUSTABDYMAS, SUTARTIES NUTRAUKIMAS, PERVESTŲ LĖŠŲ GRĄŽINIMAS

14. Savivaldybės administracija turi teisę stabdyti lėšų mokėjimą (apie tai ne vėliau kaip prieš 10 (dešimt) darbo dienų raštu įspėdama Vykdytoją), kai Vykdytojas:

14.1. laiku nepateikė Projekto įgyvendinimo ataskaitų Sutartyje nustatytais terminais;

14.2. pasibaigus kalendorinių metų ketvirčiui turi debitorinį įsiskolinimą;

14.3. įgyvendindamas Projektą, pažeidė teisės aktų reikalavimus, susijusius su Projekto įgyvendinimu;

14.4. nustojo vykdyti Projekto veiklas arba nesilaikė Sutarties 6 punkte bei Nuostatuose nurodytų reikalavimų, arba negalėjo pasiekti nustatytų Projekto uždavinių, tikslų, laukiamų rezultatų ir apie tai neinformavo Savivaldybės administracijos;

14.5. nesudaro sąlygų ar neleidžia Savivaldybės administracijos įgaliotiems asmenims atlikti patikros vietoje ir (ar) patikrinti, kaip įgyvendinamas Projektas ir (ar) kaip vykdoma veikla po lėšų pervedimo ar kitaip trukdo atlikti Projekto vykdymo stebėseną;

14.6. nevykdo Sutarties sąlygų, nustatančių Vykdytojui pareigą tvarkyti apskaitą taip, kad apskaitos informacija būtų tinkama, objektyvi ir palyginama, pateikiama laiku ir išsami;

14.7. pažeidžia teisės aktuose ir Sutartyje nustatytą dokumentų saugojimo tvarką;

14.8. tampa likviduojamas Projekto įgyvendinimo metu;

14.9. pažeidžia kitas Sutarties sąlygas arba Nuostatų reikalavimus.

15. Savivaldybės administracija, nustačiusi ar gavusi informacijos, kad galimai yra Sutarties 14 punkte išvardytų pažeidimų, nedelsiant atlieka Vykdytojo su Projekto įgyvendinimu susijusių dokumentų patikrinimą ir (ar) patikrą vietoje. Atlikusi patikrinimą, Savivaldybės administracija parengia kontrolės ataskaitą ir pateikia ją Vykdytojui.

Jei atlikus Sutarties 15 punkte nurodytą patikrinimą nustatomas pažeidimas, Savivaldybės administracija Vykdytojui nustato terminą, per kurį padaryti pažeidimai turi būti pašalinti, ir grąžintos ne pagal paskirtį panaudotos lėšos.

16. Vykdytojas, gavęs Savivaldybės administracijos informaciją apie priimtą sprendimą dėl lėšų mokėjimo sustabdymo, pažeidimų pašalinimo bei ne pagal paskirtį panaudotų lėšų grąžinimo, privalo per sprendime nustatytą terminą įvykdyti išvardytus reikalavimus ir per 2 (dvi) darbo dienas nuo nustatytų reikalavimų įvykdymo dienos raštu apie tai informuoti Savivaldybės administraciją. Kartu pateikti ir sprendime nurodytų reikalavimų įvykdymą patvirtinančius dokumentus.

17. Savivaldybės administracija, prieš priimdama sprendimą inicijuoti lėšų mokėjimo sustabdymą ar sumažinimą, atsižvelgia į tai, ar Projektas įgyvendinamas netinkamai dėl Vykdytojo kaltės, ar aplaidumo, ar dėl objektyvių aplinkybių, kurių buvo neįmanoma numatyti teikiant Projekto paraišką.

18. Sustabdytą lėšų mokėjimą Savivaldybės administracija atnaujina tik Vykdytojui pašalinus pažeidimus ir grąžinus reikalaujamas grąžinti lėšas ir per 2 (dvi) darbo dienas nuo nustatytų reikalavimų įvykdymo dienos raštu informavus apie tai Savivaldybės administraciją.

19. Savivaldybės administracija turi teisę vienašališkai nutraukti Sutartį su Vykdytoju prieš tai raštu įspėdama Vykdytoją dėl Sutarties nutraukimo ne vėliau kaip prieš 10 (dešimt) darbo dienų, o Vykdytojas skirtas ir pervestas bei nepanaudotas lėšas privalo grąžinti, kai:

19.1. Savivaldybės administracija nustato (arba (ir) gauna Neįgaliųjų reikalų departamento pranešimą) Vykdytojo padarytus esminius Nuostatų, Sutarties ir (arba) galiojančių teisės aktų, turinčių esminę reikšmę Sutarčiai vykdyti, pažeidimus. Sutartyje esminiai pažeidimai yra suprantami kaip Projekto Vykdytojo per jam nustatytą protingą terminą pažeidimų nepašalinimas arba nustatytų pažeidimų pobūdis leidžia spręsti apie negrįžtamai pažeistas kitas Sutarties sąlygas ir (ar) Lietuvos Respublikos teisės aktų reikalavimus;

19.2. Vykdytojas neįvykdo Sutarties 16 punkte nurodytų reikalavimų;

19.3. paaiškėja, kad Nuostatų 17.3 papunktyje nurodytoje deklaracijoje buvo pateikta klaidinanti ar melaginga informacija, Vykdytojas įgyja likviduojamo juridinio asmens statusą po Sutarties sudarymo arba sudarius nurodytą Sutartį įsiteisėja teismo sprendimas, kuriuo Savivaldybės administracijai priteisiamos neteisėtai (ne pagal paskirtį) panaudotos lėšos iš Vykdytojo.

20. Savivaldybės administracijai ir (ar) Neįgaliųjų reikalų departamentui nustačius, kad Vykdytojas Projektui finansuoti skirtas lėšas panaudojo veiklai, nenumatytai Nuostatuose bei Projekte ar netinkamoms išlaidoms dengti, Vykdytojas privalo nepanaudotas ar netikslingai panaudotas Projektui įgyvendinti skirtas lėšas ir už šias banke, kitose kredito ar mokėjimo įstaigose laikomas lėšas gautas palūkanas grąžinti Savivaldybės administracijai per jos nustatytą laikotarpį, bet ne vėliau kaip iki 2022 m. sausio 4 d.

21. Negrąžintos Projektui finansuoti skirtos lėšos išieškomos Lietuvos Respublikos civilinio proceso kodekso nustatyta tvarka. Vykdytojas praranda teisę teikti Projektus ir gauti finansavimą pagal visas Lietuvos Respublikos socialinės apsaugos ir darbo ministerijos, Neįgaliųjų reikalų departamento programas trejus metus nuo teismo sprendimo, kuriuo iš Vykdytojo priteisiamos neteisėtai (ne pagal paskirtį) panaudotos valstybės biudžeto lėšos, įsiteisėjimo dienos.

VI SKYRIUS

ŠALIŲ ATSAKOMYBĖ

22. Už sutartinių įsipareigojimų nevykdymą arba netinkamą vykdymą Sutarties Šalys atsako Lietuvos Respublikos teisės aktų nustatyta tvarka.

23. Vykdytojas įstatymų nustatyta tvarka atsako už gautų lėšų panaudojimą pagal tikslinę paskirtį.

VII SKYRIUS

GINČŲ NAGRINĖJIMO TVARKA

24. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

25. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisės aktų nustatyta tvarka.

VIII SKYRIUS

BAIGIAMOSIOS NUOSTATOS

26. Sutartis ir visi jos pakeitimai, papildymai ir priedai įsigalioja nuo jos Šalių pasirašymo dienos ir galioja iki 2021 m. gruodžio 31 d. ir visiško Šalių sutartinių įsipareigojimų įvykdymo.

27. Pranešimai Šalims turi būti siunčiami šiais adresais:

27.1. Savivaldybės administracijai Konstitucijos pr. 3, 09601 Vilnius;

27.2. Vykdytojui _______________________________.

28. Pranešimas gali būti išsiųstas elektroniniu paštu:

28.1. Savivaldybės administracijai el. paštas: sps@vilnius.lt;

28.2. Vykdytojui el. paštas ____________

29. Sutartis, visi jos pakeitimai, papildymai ir priedai įsigalioja nuo tos dienos, kai juos pasirašo ir patvirtina Šalių antspaudais (jeigu Vykdytojas antspaudą privalo turėti) abi Sutarties Šalys.

30. Sutarties sąlygos privalomos Sutarties Šalims. Šalys yra atleidžiamos nuo atsakomybės dėl Sutarties vykdymo pagal Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

31. Sutartis laikoma nutraukta bendru Sutarties Šalių susitarimu arba nuo tada, kai Savivaldybės administracija, remdamasi Sutarties 19 punkto nuostatomis, priima sprendimą nutraukti lėšų mokėjimą Vykdytojui ir raštu informuoja Vykdytoją apie Sutarties nutraukimą.

32. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso bei kitų teisės aktų nuostatomis.

33. Visi Sutarties priedai, pakeitimai ir papildymai yra neatskiriamos Sutarties dalys.

34. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai.

Sutarties priedai

35. Projekto įgyvendinimo plano forma (Sutarties 1 priedas).

36. Projekto detalios įgyvendinimo sąmatos forma (Sutarties 2 priedas).

37. Projekto laukiamų rezultatų forma (Sutarties 3 priedas).

38. Projekto faktines išlaidas patvirtinančių dokumentų suvestinės forma (Sutarties 4 priedas).

39. Projekto pasiektų rezultatų ataskaitos forma (Sutarties 5 priedas).

40. Projekto lėšų panaudojimo ataskaitos forma (Sutarties 6 priedas).

41. Projekto aprašomojo pobūdžio ataskaitos forma (Sutarties 7 priedas).

Sutarties Šalių adresai ir rekvizitai

Savivaldybės administracija Vilniaus miesto savivaldybės administracijos Socialinių paslaugų skyrius Konstitucijos pr. 3, 09601 Vilnius Įstaigos kodas: 188710061 A. s. Bankas: Banko kodas: Skyriaus vedėja _____________________ (parašas) __Nadežda Buinickienė__ (vardas, pavardė) A. V.	Vykdytojas Juridinio asmens pavadinimas: Juridinio asmens adresas: Juridinio asmens kodas: A. s. Bankas: Banko kodas: ______________________ (Vykdytojo vadovo ar jo įgalioto asmens pareigos) _____________________ (parašas) ______________________ (vardas, pavardė) A. V.

______________________________